cyanic-selkie/wikianc huggingface dataset:
सामाजिक स्तरीकरण
स्तरीकरण के मापदंड व आधार
सामाजिक स्तरीकरण की व्यवस्था की विभिन्न विशेषताओं का वर्णन किया जा सकता है परंतु प्रत्येक समाज में ये विशेषताएं विभिन्न प्रकार से कार्य करतीं हैं और इसके कारण उनकी क्रियात्मक क्षमताओं का अध्ययन भी उन समाजों की विशिष्ट परिस्थितियों के संदंर्भ में ही करना उचित होगा। उनकी विशेषताओं में सामाजिक वर्ग, प्रजाति, जेंडर, जन्म तथा उम्र को आधार बनाकर अध्ययन किया गया है। ये सभी तत्व अपना खास महत्व उस समाज में रखतें हैं। उदाहरण के लिए यह कहा जा सकता है कि भारतीय समाज में जन्म से ही जाति को कुछ विशिष्ट स्थान मिल जाते हैं। अगर एक व्यक्ति का जन्म ब्राह्मण परिवार में होता है तो उसका सामाजिक स्थान ऊँचा हो जाता है। उसी प्रकार अगर उसका जन्म निम्न जाति के हरिजन परिवार में होता है तो उसका स्थान नीचा माना जाता है। इसी प्रकार स्त्री का स्थान पुरूषों के अपेक्षाकृत निम्न स्तर का माना जाता है। जबकि जनजातीय समाज में उम्र के अनुसार लोगों को उच्च स्थान मिले होते हैं और वहाँ स्त्री का निम्न स्थान नहीं होता है। इसलिए एक तत्व अगर किसी समाज में स्तरीकरण के मुख्य आधार बन जाते हैं तो वही तत्व दूसरे समाज में ज्यादा महत्व नहीं रखते। परंतु इन सब के बावजूद भी सामाजिक स्तरीकरण के कुछ ऐसे आधारभूत तत्व हैं जिन्हें संरचनात्मक आधार कहा जा सकता है। ये तत्व समाज के सार्वभौमिक तथा विशिष्ट तत्व माने जाते हैं। इन आधारभूत तत्वों के बारे में समाजशास्त्रियों में एक आम सहमति भी पायी जाती है। इसलिए सभी समाजशास्त्रियों ने स्तरीकरण के इन स्वरूपों तथा आधार का विशेष रूप से उल्लेख भी किया है। ये मुख्य आधारभूत तत्व हैं-
वर्ग पर आधारित स्तरीकरण
उन्होंने वर्ग का वर्णन उत्पादन के साधनों पर उनके अधिकार के संदर्भ में किया है। उनकी यह मान्यता थी कि उत्पादन के साधनों में परिवर्तन के साथ-साथ दो वर्ग सदैव बने रहते हैं- एक वर्ग तो वह होता है जिसे उत्पादन के साधनों पर नियंत्रण होता है और दूसरा वह जो इसके स्वामित्व से वंचित रहता है। औद्योगिक विकास की प्रक्रिया में औद्योगिक समाज में दो वर्ग स्पष्ट रूप से देखे जा सकते हैं, एक वर्ग पूंजीपति वर्ग कहलाता है तो दूसरा मजदूर वर्ग। आर्थिक परिस्थितियाँ एक दूसरे के प्रतिकूल होती हैं। जहाँ पूंजीपति वर्ग उत्पादन के साधनों पर एकाधिकार जमा लेने की वजह से शोषक वर्ग की भूमिका निभाता है तो वहीं दूसरी ओर मजदूर वर्ग होता है जो उत्पादन के साधनों से वंचित रहता है तथा उसका शोषण पूंजीपति वर्ग द्वारा होता है। इन दोनों की स्थिति परस्पर एक दूसरे के विपरीत होती है और इन दोनों के परस्पर विरोधी आर्थिक स्वार्थ के कारण इन दोनों में निरंतर संघर्ष की स्थिति बनी रहती है। वास्तव में पूंजीवादी व्यवस्था में इन दोनों वर्गो के बीच आर्थिक स्वार्थ के भिन्न होते हैं। वर्ग चेतना पर आधारित वर्ग संघर्ष की अवधारणा के द्वारा कार्ल मार्क्स ने सामाजिक क्रांति की बात की है। स्तरीकरण के नजरिये से देखा जाये तो पूंजीपति वर्ग तथा मजदूर वर्ग दोनों के सामाजिक स्तर परस्पर अलग-अलग हैं। पूंजीपति वर्ग अपने आप को ऊँचा मानकर सदैव अपनी स्थिति मजबूत करता है वहीं दूसरी ओर मजदूर वर्ग अपने स्थिति को ऊँचा उठाने के लिए हमेशा पूंजीपति वर्ग के उत्पादन की प्रणाली में अंतर्द्वन्द देखता है और अपनी स्थिति को ऊँचा उठाने के लिए पूँजीपति द्वारा कमाये गये मुनाफे में अपना हिस्सा माँगता है।
वेबर ने भी समाज में वर्ग के आधार पर आर्थिक स्तर पर मतभेद देखा। वेबर का कहना था कि वर्गों के उन्नति के अवसर परस्पर अलग-अलग होते हैं। जहाँ मार्क्स ने मुख्य रूप से दो वर्गों की बात की है वहीं वेबर ने निम्न चार वर्गों की बात की हैं-
वेबर ने सामाजिक स्तरीकरण के संदर्भ में वर्ग के साथ-साथ एक और विशेषता को प्रमुख बताया, जो था सामाजिक सम्मान या सामाजिक स्थिति। इसलिए वेबर ने वर्ग के स्थान पर स्थिति समूह (Status group) शब्द का प्रयोग किया है। वर्ग एक बंद समूह न होकर ज्यादा खुला समूह है। वेबर के वर्णन से यह स्पष्ट हो जाता है कि वर्ग को पूर्णतया एक आर्थिक इकाई न मानकर उसे औद्योगिक समाज से जोड़कर देखा जाना चाहिए। टी एच मार्शल ने भी स्थिति समूह की व्याख्या व्यक्तिगत तथा स्थिति के आधार पर की है। व्यवसाय की भिन्नता को ध्यान में रखकर भी स्थिति समूह का विवेचन किया जाता है। कुछ समाजशास्त्रियों ने समाजिक गतिशीलता (सोअशल मोबिलिटी) का अध्ययन उनके व्यवसायिक स्थिति को ध्यान में रखकर किया है।
वि पैरेटो के अनुसार अभिजात्य वर्ग (Elite group) की दो श्रेणियों का वर्णन किया जा सकता है जो निम्न हैं-
शासक अभिजात्य वर्ग की सामाजिक स्थिति गैर अभिजात्य वर्ग के सामाजिक स्थिति से बिल्कुल भिन्न होती है। एक का सामाजिक स्तरीकरण में स्थान ऊँचा होता है जबकि दूसरे का नीचा। परंतु पैरेटो का मानना था कि दोनों की स्थिति में सदैव बदलाव आता रहता है। उन्होंने चक्रीय सिद्धान्त के रूप में इसका वर्णन किया है। आज जो 'शासक अभिजात्य वर्ग' हैं उनकी स्थिति मजबूत है पर सदैव उसकी स्थिति मजबूत नहीं रहेगी क्योंकि जो वर्ग सत्ता में नहीं आ पाते है वे सत्ता में बने रहने वालों के ऊपर पूरी निगरानी रखते है और उनके कमजोर होते ही उनपर हावी हो जाते हैं। उनके सिद्धान्त को 'अभिजात्य वर्ग का चक्रण सिद्धान्त' (Circulation of Elite) कहा जाता है।
जाति पर आधारित स्तरीकरण की प्रकृति की विवेचना कीजिए
जाति पर आधारित स्तरीकरण को सामाजिक स्थिति को समझने का ही एक तत्व माना जाता है। जब स्थिति पूर्णतः पूर्व निर्धारित हो जाती है, जिससे व्यक्ति जहाँ जन्म लेता है उससे उसकी सामाजिक स्थिति में परिवर्तन लाना सर्वथा असंभव हो तो ऐसी स्थिति में वर्ग जाति का रूप ले लेता है। मेकाईवर तथा पेज के इस कथन का समर्थन करते हुए किंगस्ले डेविस का यह मानना था कि जाति के आधार पर जब स्तरीकरण के स्वरूप की बात की जाती है तो दो प्रकार की स्थिति का सहज रूप से स्मरण हो आता है और ये दोनों स्थितियां हैं- प्रदत्त स्थिति (Ascribed status) तथा अर्जित स्थिति (Achieved status)। स्तरीकरण के संदर्भ में यह कहा जा सकता है कि जाति शब्द के द्वारा जो स्थिति बनती है उसे प्रदत्त स्थिति कहा जाता है क्योंकि इसके आधार पर गतिशिलता नहीं होती है और इसमें कोई परिवर्तन नहीं किया जा सकता जबकि इसके विपरित वर्ग से जो स्थिति व्यक्ति को मिलती है उसे बदला जा सकता है और इसलिए वर्ग में ज्यादा लचीलापन होता है। इसलिए जाति की व्याख्या करते हुए समाजशास्त्र इसे 'बंद समूह' की संज्ञा देते हैं जहाँ व्यक्ति की स्थिति स्थायी रूप से निश्चित होती है। किंग्सले डेविस ने जाति की व्याख्या करते हुए यह माना है कि जाति के द्वारा कुछ गुण हमें विरासत में मिलते हैं- अर्थात इसके कारण असमानता विरासत के रूप में मिलती है। इस प्रकार उनका मानना था कि दो प्रकार के सामाजिक व्यवस्था की बात की जा सकती है- एक वह असमानता जो उत्तराधिकार में जाति के द्वारा मिलती है और दूसरा वह जो समानता के आधार पर समान अवसर से जुड़ा होता है। ये दोनों स्तरीकरण को दर्शाते हैं एक में एक व्यक्ति की वही स्थिति होती है जो उसके पिता की होती है और दूसरे में व्यक्ति वह स्थिति प्राप्त करता है जो उसके पिता का हो भी सकता है या नहीं भी। व्यक्ति मेहनत कर अपने पिता की स्थिति से अपने आप को और भी ऊपर उठाने की संभावना पैदा करता है। यह कहा जा सकता है कि भारतीय जाति व्यवस्था पहली स्थिति का उदाहरण है जबकि दूसरी स्थिति अमेरिकी वर्ग पर आधारित समाज है जहाँ मेहनत व परिश्रम से एक व्यक्ति अपने पिता से ऊँचा स्थान प्राप्त करता है।
जाति पर आधारित समाज की निम्न विशेषताओं का उल्लेख करना यहाँ उचित है-
जहाँ तक वर्ग और जाति पर आधारित सामाजिक स्तरीकरण का प्रश्न है- ऐसी मान्यता है कि जाति तथा वर्ग को लेकर जो पहले संकीर्ण दृष्टिकोण था उसमें काफी बदलाव आया है। भारतीय समाजशास्त्र यह मानते हैं कि जाति की संरचना में काफी बदलाव आया है और आज जाति जो स्वरूप हमें देखने को मिलता है उसमें काफी बदलाव आया है। के0एम शर्मा का कहना है कि वर्ग पर आधारित अंतर, जाति में प्रचुर मात्रा में पाया जाता है। गाँव में रहने वाले लोग कभी-कभी भारतीय वर्ग संरचना का प्रतिनिधित्व करते हैं। इसलिए उनका मत था कि जाति और वर्ग को एक दूसरे का विरोधी स्वरूप नहीं समझना चाहिए। ये दोनों भारतीय सामाजिक व्यवस्था के अविभाज्य पहलू हैं और इन दोनों के बीच गहरा संबंध है जिसकी निरंतरता और परिवर्तित स्वरूप का अध्ययन किया जाना आवश्यक है। जाति और वर्ग के बीच के संबंध की व्याख्या करते हुए योगेन्द्र सिंह ने कहा है कि जाति तथा वर्ग भारतीय समाज के संरचनात्मक तत्व का ही प्रतिनिधित्व करते हैं। वर्ग, जाति के ढांचे के अंतर्गत ही कार्य करते हैं। एम एन श्रीनिवास ने भी इस बात पर ज्यादा बल दिया है कि जाति तथा वर्ग के बीच के संबंध को केवल ग्रामीण तथा शहरी समाज और शिक्षा से जुड़ी सुविधाओं को प्राप्त करने तक ही सीमित नहीं रखना चाहिए। इसमें भूमिका को नौकरशाही, मजदूर युनियन, राजनीतिक दलों, शहरीकरण तथा आर्थिक विकास के क्षेत्र में भी देखा जाना चाहिए तभी इसके परिवर्तित स्वरूप तथा निरंतरता को समझा जा सकता है। आज आधुनिकीकरण की प्रक्रिया में जाति का आधुनिक स्वरूप एक समिति के रूप में उभरने लगा है और जाति अपने आप को परंपरागत संरचनाओं तथा सांस्कृतिक तत्वों तक ही सीमित रहने के बजाय आधुनिक युग के नये उभरते समूह तथा समितियों का भी अभिन्न अंग बनाता जा रहा है और इस प्रकार नये संबंध विकसित हो रहें हैं और जाति तथा वर्ग के आपसी संबंध काफी गहरे हो गये हैं इसलिए इनके इस सम्मिलित स्वरूप की पहचान को नये तरीके से अध्ययन करने की जरूरत है।
विश्व में ईसाई धर्म
ईसाई धर्म; में लगभग 2.4 अरब अनुयायी हैं, जो कि लगभग 7.2 अरब लोगों में से हैं।. दुनिया की लगभग एक-तिहाई आबादी का प्रतिनिधित्व करता है और विश्व में सबसे बड़ा धर्म है, जिसमें कैथोलिक चर्च, प्रोटेस्टेंटिज़म और पूर्वी रूढ़िवादी चर्च होने वाले ईसाई में तीन सबसे बड़े समूह हैं। सबसे बड़ा ईसाई संप्रदाय कैथोलिक चर्च है, जिसमें 1.0 9 अरब अनुयायी हैं। दूसरी सबसे बड़ी ईसाई शाखा या तो प्रोटेस्टेंटिज्म है (यदि इसे एक समूह माना जाता है) या पूर्वी रूढ़िवादी चर्च (यदि प्रोटेस्टेंट को कई संप्रदाय में विभाजित माना जाता है) ईसाई धर्म यूरोप, रूस, अमेरिका, फिलीपींस, पूर्वी तिमोर, दक्षिणी अफ्रीका, मध्य अफ्रीका, पूर्वी अफ्रीका और ओशिनिया में प्रमुख धर्म है। दुनिया के अन्य हिस्सों में भी बड़े ईसाई समुदाय हैं, जैसे इंडोनेशिया, मध्य एशिया और मध्य पूर्व, जहां ईसाई धर्म इस्लाम धर्म के बाद दूसरा सबसे बड़ा धर्म है। संयुक्त राज्य अमेरिका में दुनिया की सबसे बड़ी ईसाई आबादी है, उसके बाद ब्राजील और मेक्सिको का स्थान है। ईसाई धर्म, एक या किसी अन्य रूप में, निम्नलिखित 15 देशों का राज्य धर्म है: अर्जेंटीना (रोमन कैथोलिक चर्च), अर्मेनिया (अर्मेनियाई अपोस्टोलिक चर्च) तुवालु (तुवालु का चर्च), टोंगा (टोंगा का फ्री वेस्लेयन चर्च) इंग्लैंड (चर्च ऑफ इंग्लैंड), ग्रीस (पूर्वी रूढ़िवादी चर्च), जॉर्जिया (पूर्वी रूढ़िवादी चर्च), कोस्टा रिका (रोमन कैथोलिक चर्च), किंगडम ऑफ़ डेनमार्क (डेनमार्क नेशनल चर्च), आइसलैंड (चर्च ऑफ आइसलैंड), लिकटेंस्टीन (कैथोलिक चर्च), माल्टा (कैथोलिक चर्च), मोनाको (कैथोलिक चर्च), वैटिकन सिटी (कैथोलिक चर्च), और जाम्बिया (कैथोलिक चर्च)।
झिकटिया सालिस गाँव, इमामगंज (गया)
झिकटिया सालिस इमामगंज, गया, बिहार स्थित एक गाँव है।
ऑल इंडिया अन्ना द्रविड़ मुनेत्र कड़गम
ऑल इण्डिया अन्ना द्रविड़ मुनेत्र कड़गम (लोकप्रिय रूप: अन्नाद्रमुक) तमिल नाडु और पुदुचेरी, भारत का एक राजनीतिक दल है। इसकी स्थापना सन् 1972 में पूर्व अभिनेता व राजनीतिज्ञ एम जी रामचन्द्रन ने की थी जब वो द्रमुक से अलग हो गये थे।
१९०९
1909 ग्रेगोरी कैलंडर का एक साधारण वर्ष है।
राजुपालॆं (कडप)
राजुपालॆं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
चौली, गंगोलीहाट तहसील
चौली, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
कथडौ-ढौडियालस्यूं-१, थलीसैंण तहसील
कथडौ-ढौडियालस्यूं-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मैक्सवेल के समीकरण
विद्युत्चुम्बकत्व के क्षेत्र में मैक्सवेल के समीकरण चार समीकरणों का एक समूह है जो वैद्युत क्षेत्र, चुम्बकीय क्षेत्र, वैद्युत आवेश, एवं विद्युत धारा के अन्तर्सम्बधों की गणितीय व्याख्या करते हैं। ये समीकरण सन १८६१ में जेम्स क्लार्क मैक्सवेल के शोधपत्र में छपे थे, जिसका शीर्षक था - ऑन फिजिकल लाइन्स ऑफ फोर्स।
मैक्सवेल के समीकरणों का आधुनिक स्वरूप निम्नवत है :
उपरोक्त समीकरणों में लारेंज बल का नियम भी सम्मिलित कर लेने पर शास्त्रीय विद्युतचुम्बकत्व की सम्पूर्ण व्याख्या हो पाती है।
अन्य
Simple explanation of the equations and their physical implications - David Morgan-Mar - Irregular Webcomic!
मानव उत्थान सेवा समिति
मानव उत्थान सेवा समिति  (M.U.S.S.) श्री सतपाल जी महाराज के नेतृत्व और प्रेरणा के तहत भारतीय सोसायटी पंजीकरण अधिनियम 1860 के तहत स्थापित एक अखिल भारतीय पंजीकृत स्वैच्छिक गैर-लाभकारी सामाजिक कल्याण और धर्मार्थ संगठन है। इसका प्राथमिक कार्य पूरे भारत और नेपाल में आध्यात्मिक सभाओं का आयोजन करना है, जिसमें अन्य धार्मिक और सामाजिक संगठनों के प्रतिनिधियों के साथ-साथ राजनीतिक नेताओं को भी बोलने के लिए आमन्त्रित किया जाता है।
एकात्मता मंत्र
एकात्मता मन्त्र एक संस्कृत मन्त्र है जिसका वाचन राष्ट्रीय स्वयंसेवक संघ की शाखाओं में किया जाता है। इस मन्त्र का मूल भाव यह है कि प्रभु एक ही है उसको लोग अलग-अलग नामों से जानते हैं।
मन्त्र
यं वैदिका मन्त्रदृशः पुराणा
इन्द्रं यमं मातरिश्वानमाहु:।
वेदान्तिनोऽनिर्वचनीयमेकं
यं ब्रह्मशब्देन विनिर्दिशन्ति॥१॥
शैवायमीशं शिवइत्यवोचन्
यं वैष्णवा विष्णुरिति स्तुवन्ति।
बुद्धस्तथाऽर्हन्निति बौद्धजैनाः
सत्-श्री-अकालेति च सिक्खसन्तः॥२॥
शास्तेति केचित् प्रकृतिः कुमारः
यं प्रार्थयन्ते जगदीशितारं
स एक एव प्रभुरद्वितीयः॥३॥
स्ट्रीमिंग माध्यम
स्ट्रीमिंग माध्यम या स्ट्रीमिंग मीडिया एक ऐसा मल्टीमीडिया है जो अंतिम-प्रयोक्ता द्वारा सतत रूप से संग्रहण (रिसीव) तथा साथ-ही-साथ प्रस्तुत किया जाता है। इस दौरान यह स्ट्रीमिंग प्रदाता द्वारा आपूरित किया जा रहा होता है। स्ट्रीमिंग के अंतर्गत क्लाइंट ब्राउसर या प्लग-इन, डाटा को तभी दिखाना शुरू कर सकता है जबकि फ़ाइल पूरी तरह संप्रेषित ही नहीं हुई है। स्ट्रीमिंग माध्यम नाम दरअसल संप्रेषण विधि का नाम है न कि खुद माध्यम का। यह भेद अक्सर ऐसे माध्यमों के लिए लागू होता है, जो दूरसंचार नेटवर्क में फैले हुए हैं, क्योंकि अधिकांश दूसरे माध्यम या तो स्वभावतः ही स्ट्रीमिंग हैं, जैसे- रेडियो, टीवी, या स्वभावतः ही गैर-स्ट्रीमिंग हैं, जैसे- किताबें, वीडियो कैसेटें, ऑडियो सीडियाँ आदि। इसी से अंग्रेज़ी की क्रिया 'to stream' निकली है, जिसका अर्थ इस तरीके से मीडिया की आपूर्ति करना है। इन्टरनेट टेलीव्हिज़न एक आम स्ट्रीमित माध्यम है। स्ट्रीमिंग मीडिया वीडियो या ऑडियो के अलावा कुछ और भी हो सकता है। लाइव क्लोस्ड कैप्शनिंग और स्टॉक टिकर को भी स्ट्रीमिंग टेक्स्ट माना जाता है, इसी प्रकार रीयल-टाइम टेक्स्ट को भी।
डुमरी १ गाँव, इमामगंज (गया)
डुमरी १ इमामगंज, गया, बिहार स्थित एक गाँव है।
जानकी म ब्रह्मवर
जानकी एम. ब्रह्मा का  जानकी एम. ने तुलु साहित्य जगत में अपनी पहचान बनाई। ब्रह्मा का। तुलु भाषा में उनका योगदान बहुत बड़ा है। वह एक त्रिभाषी लेखिका हैं और उन्होंने अंग्रेजी, कन्नड़ और तुलु में कई लेख लिखे हैं। उन्होंने अपने लेखों में यथार्थवाद को बहुत महत्व दिया है।
अपने बड़े बेटे प्रसन्ना की असामयिक मृत्यु के दुःख को दूर करने के लिए जानकी ने लेखन का तरीका चुना। उन्होंने तुलु भाषा के माध्यम से अपनी साहित्यिक यात्रा शुरू की। वे मासिक 'तुषारा' को अपनी कविताएँ भेजा करते थे। इससे साहित्य में उनकी रुचि बढ़ी।
शुकदेव प्रसाद
शुकदेव प्रसाद,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के गोरखपुर जिले के 309 - महराजगंज (दक्षिण) विधान सभा निर्वाचन क्षेत्र से कांग्रेस की ओर से चुनाव में भाग लिया।
१९१०
1910 ग्रेगोरी कैलंडर का एक साधारण वर्ष है।
अनुराधा बिस्वाल
अनुराधा बिस्वाल (जन्म १ जनवरी, १९७५) एक भारतीय ट्रैक और फील्ड एथलीट हैं जोकि ओडिशा से हैं एवं १०० मीटर बाधा दौड़ में माहिर हैं। उनका वर्तमान राष्ट्रीय कीर्तिमान १०० मीटर बाधा दौड़ के लिए १३.३८ सेकंड है। अनुराधा ने ये कीर्तिमान २६ अगस्त २००२ के दौरान, नेहरू स्टेडियम दिल्ली में आयोजित  डीडीए राजा भालेंद्र सिंह राष्ट्रीय सर्किट मीट के दौरान स्थापित किया। उन्होंने ३० जुलाई, २००० में   जकार्ता में आयोजित एशियाई चैंपियनशिप के अपने १३.४० सेकंड के कीर्तिमान को और बेहतर किया।   उन्होंने जकार्ता में अपने प्रदर्शन के लिए एक कांस्य पदक जीता। वह इस समय भुवनेश्वर, ओडिशा में स्थित नालको के साथ कार्य कर रहीं हैं।
अजित पवार
अजित पवार एक भारतीय राजनीतिज्ञ तथा महाराष्ट्र के पूर्व उपमुख्यमंत्री हैं। वे राष्ट्रवादी कांग्रेस पार्टी के राजनेता थे लेकिन 2024 के लोकसभा चुनाव से पहले एनडीए में शामिल होकर उपमुख्यमंत्री का पदभार संभाल लिया । वह महाराष्ट्र विधानसभा में नेता हैं, और मंत्री के रूप में अपने नवीनतम कार्यकाल में महाराष्ट्र के 8वें उपमुख्यमंत्री थे। वह भारत के पुणे जिले के संरक्षक मंत्री थे।
वह बारामती निर्वाचन क्षेत्र का प्रतिनिधित्व करने वाले महाराष्ट्र विधान सभा के सदस्य हैं। वह राष्ट्रवादी कांग्रेस पार्टी के प्रमुख, [9] शरद पवार के भतीजे हैं। महाराष्ट्र के उपमुख्यमंत्री होने के अलावा, वह महाराष्ट्र के वित्त मंत्री भी थे।
गविगट्टु (कर्नूलु)
गविगट्टु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
शिव
शंकर या महादेव अरण्य संस्कृति जो आगे चल कर सनातन शिव धर्म नाम से जाने जाते है में सबसे महत्वपूर्ण देवताओं में से एक है। वह त्रिदेवों में एक देव हैं। इन्हें देवों के देव महादेव भी कहते हैं। इन्हें भोलेनाथ, शंकर, महेश, भिलपती, भिलेश्वर,रुद्र, नीलकंठ, गंगाधार आदि नामों से भी जाना जाता है। तंत्र साधना में इन्हे भैरव के नाम से भी जाना जाता है। हिन्दू शिव घर्म शिव-धर्म के प्रमुख देवताओं में से हैं। वेद में इनका नाम रुद्र है। यह व्यक्ति की चेतना के अन्तर्यामी हैं। इनकी अर्धांगिनी (शक्ति) का नाम पार्वती है। इनके पुत्र कार्तिकेय, अय्यपा और गणेश हैं, तथा पुत्रियां अशोक सुंदरी , ज्योति और मनसा देवी हैं। शिव अधिक्तर चित्रों में योगी के रूप में देखे जाते हैं और उनकी पूजा शिवलिंग तथा मूर्ति दोनों रूपों में की जाती है। शिव के गले में नाग देवता विराजित हैं और हाथों में डमरू और त्रिशूल लिए हुए हैं। कैलाश में उनका वास है। यह शैव मत के आधार है। इस मत में शिव के साथ शक्ति सर्व रूप में पूजित है।
शिव स्वरूप सूर्य
जिस प्रकार इस ब्रह्माण्ड का ना कोई अंत है, न कोई छोर और न ही कोई शूरुआत, उसी प्रकार शिव अनादि है सम्पूर्ण ब्रह्मांड शिव के अंदर समाया हुआ है जब कुछ नहीं था तब भी शिव थे जब कुछ न होगा तब भी शिव ही होंगे। शिव को महाकाल कहा जाता है, अर्थात समय। शिव अपने इस स्वरूप द्वारा पूर्ण सृष्टि का भरण-पोषण करते हैं। इसी स्वरूप द्वारा परमात्मा ने अपने ओज व उष्णता की शक्ति से सभी ग्रहों को एकत्रित कर रखा है। परमात्मा का यह स्वरूप अत्यंत ही कल्याणकारी माना जाता है क्योंकि पूर्ण सृष्टि का आधार इसी स्वरूप पर टिका हुआ है।पवित्र श्री देवी भागवत महापुराण में भगवान शंकर को तमोगुण बताया गया है इसका प्रमाण श्री देवी भागवत महापुराण अध्याय 5, स्कंद 3, पृष्ठ 121 में दिया गया है।
शिव पुराण
ब्रह्मा और विष्णु सदाशिव के आधे अवतार है, परंतु कैलाशपति शिव "सदाशिव" के पूर्ण अवतार है। जैसे कृष्ण विष्णु के पूर्ण अवतार है उसी प्रकार कैलाशपति शिव "ओमकार सदाशिव" के पूर्ण अवतार है। सदाशिव और शिव दिखने में, वेषभूषा और गुण में बिल्कुल समान है। इसी प्रकार देवी सरस्वती, लक्ष्मी और पार्वती (दुर्गा) आदिशक्ति की अवतार है।
शिव पुराण के लेख के अनुसार सदाशिव जी कहे है कि जो मुझमे और कैलाशपति शिव में भेद करेगा या हम दोनों को अलग मानेगा वो नर्क में गिरेगा । या फिर शिव और विष्णु में जो भेद करेगा वो नर्क में गिरेगा। वास्तव में मुझमे, ब्रह्मा, विष्णु और कैलाशपति शिव कोई भेद नहीं हम एक ही है। परंतु सृष्टि के कार्य के लिए हम अलग अलग रूप लेते है ।
शिव स्वरूप शंकर जी
पृथ्वी पर बीते हुए इतिहास में सतयुग से कलयुग तक, एक ही मानव शरीर एैसा है जिसके ललाट पर ज्योति है। इसी स्वरूप द्वारा जीवन व्यतीत कर परमात्मा ने मानव को वेदों का ज्ञान प्रदान किया है जो मानव के लिए अत्यंत ही कल्याणकारी साबित हुआ है। वेदो शिवम शिवो वेदम।। परमात्मा शिव के इसी स्वरूप द्वारा मानव शरीर को रुद्र से शिव बनने का ज्ञान प्राप्त होता है।
पूजन
शिवरात्रि की पूजा रात्रि के चारों प्रहर में करनी चाहिए। शिव को बिल्वपत्र, पुष्प, चन्दन का स्नान प्रिय हैं। इनकी पूजा के लिये दूध, दही, घी, चीनी, शहद इन पांच अमृत जिसे पञ्चामृत कहा जाता है, से की जाती है। शिव का त्रिशूल और डमरू की ध्वनि मंगल, गुरु से संबंधित हैं। चंद्रमा उनके मस्तक पर विराजमान होकर अपनी कांति से अनंताकाश में जटाधारी महामृत्युंजय को प्रसन्न रखता है तो बुधादि ग्रह समभाव में सहायक बनते हैं। महामृत्युंजय मंत्र शिव आराधना का महामंत्र है। सावन सोमवार व्रत को काफी फलदायी बताया जाता है। ऐसी मान्यता है कि इस व्रत को करने से भक्तों की सभी इच्छाओं की पूर्ति हो जाती है। महाशिवरात्रि का व्रत अपनी मनोकामना पूर्ति के लिए करते हैं।
अनेक नाम
हिन्दू धर्म में भगवान शिव को अनेक नामों से पुकारा जाता है
शिवरात्रि
प्रत्येक मास के कृष्णपक्ष की चतुर्दशी शिवरात्रि कहलाती है, लेकिन फाल्गुन कृष्ण चतुर्दशी महाशिवरात्रि कही गई है। इस दिन शिवोपासना भुक्ति एवं मुक्ति दोनों देने वाली मानी गई है, क्योंकि इसी दिन ब्रह्मा विष्णु ने शिवलिंग की पूजा सृष्टि में पहली बार की थी और महाशिवरात्रि के ही दिन भगवान शिव और माता पार्वती की शादि हुई थी। इसलिए भगवान शिव ने इस दिन को वरदान दिया था और यह दिन भगवान शिव का बहुत ही प्रिय दिन है। महाशिवरात्रि का। माघकृष्ण चतुर्दश्यामादिदेवो महानिशि। ॥ शिवलिंगतयोद्रूत: कोटिसूर्यसमप्रभ॥
भगवान शिव अर्धरात्रि में शिवलिंग रूप में प्रकट हुए थे, इसलिए शिवरात्रि व्रत में अर्धरात्रि में रहने वाली चतुर्दशी ग्रहण करनी चाहिए। कुछ विद्वान प्रदोष व्यापिनी त्रयोदशी विद्धा चतुर्दशी शिवरात्रि व्रत में ग्रहण करते हैं। नारद संहिता में आया है कि जिस तिथि को अर्धरात्रि में फाल्गुन कृष्ण चतुर्दशी हो, उस दिन शिवरात्रि करने से अश्वमेध यज्ञ का फल मिलता है। जिस दिन प्रदोष व अर्धरात्रि में चतुर्दशी हो, वह अति पुण्यदायिनी कही गई है।
ईशान संहिता के अनुसार इस दिन ज्योतिर्लिग का प्रादुर्भाव हुआ, जिससे शक्तिस्वरूपा पार्वती ने मानवी सृष्टि का मार्ग प्रशस्त किया। फाल्गुन कृष्ण चतुर्दशी को ही महाशिवरात्रि मनाने के पीछे कारण है कि इस दिन क्षीण चंद्रमा के माध्यम से पृथ्वी पर अलौकिक लयात्मक शक्तियां आती हैं, जो जीवनीशक्ति में वृद्धि करती हैं। यद्यपि चतुर्दशी का चंद्रमा क्षीण रहता है, लेकिन शिवस्वरूप महामृत्युंजय दिव्यपुंज महाकाल आसुरी शक्तियों का नाश कर देते हैं। मारक या अनिष्ट की आशंका में महामृत्युंजय शिव की आराधना ग्रहयोगों के आधार पर बताई जाती है। बारह राशियां, बारह ज्योतिर्लिगों की आराधना या दर्शन मात्र से सकारात्मक फलदायिनी हो जाती है।
यह काल वसंत ऋतु के वैभव के प्रकाशन का काल है। ऋतु परिवर्तन के साथ मन भी उल्लास व उमंगों से भरा होता है। यही काल कामदेव के विकास का है और कामजनित भावनाओं पर अंकुश भगवद् आराधना से ही संभव हो सकता है। भगवान शिव तो स्वयं काम निहंता हैं, अत: इस समय उनकी आराधना ही सर्वश्रेष्ठ है।
महाशिवरात्रि
महाशिवरात्रि हिन्दुओं का एक प्रमुख त्योहार है। भगवान शिव का यह प्रमुख पर्व फाल्गुन कृष्ण त्रयोदशी को शिवरात्रि पर्व मनाया जाता है। माता पार्वती की पति रूप के महादेव शिव को पाने के लिये की गई तपस्या का फल महाशिवरात्रि है। यह शिव और शक्ति की मिलन की रात है। आध्यात्मिक रूप से इसे प्रकृति और पुरुष के मिलन की रात के रूप में बताया जाता है। इसी दिन माता पार्वती और शिव विवाह के पवित्र सूत्र में बंधे। शादी में जिन 7 वचनों का वादा वर-वधु आपस में करते है उसका कारण शिव पार्वती विवाह है। महादेव शिव का जन्म उलेखन कुछ ही ग्रंथों में मिलता है। परंतु शिव अजन्मा है उनका जन्म या अवतार नहीं हुआ। महाशिवरात्रि पर्व भारत वर्ष में काफी धूम-धाम से मनाया जाता है।
शिव महापुराण
शिव महापुराण में देवो के देव महादेव अर्थात् महाकाल के बारे में विस्तार से बताया गया है शिव पुराण में शिव लीलाओ और उनके जीवन की सभी घटनाओ के बारे में उल्लेख किया गया है। शिव पुराण में प्रमुख रूप से 12 सहिंताये है। महादेव को एक बार इस दुनिया को बचाने के लिए विष का पान करना पड़ा था, और उस महाविनाशक विष को अपने कंठ में धारण करना पड़ा था। इसी वजह से उन्हें नीलकंठ के नाम से भी जाना जाता है।
कैलाश मानसरोवर
कुछ कथाओं के अनुसार कैलाश सरोवर को शिव का निवास स्थान माना जाता है।
भगवान शिव के अनेक अवतार है प्रलयकाल के समय इनका अवतार निराकार ब्रह्मम जिसे किउत्तराखण्ड में निरंकार देवता के नाम से भी पूजा जाता है एक ऐसा हि अन्य अवतार है  भैरवनाथ अवतार जिसे भैरव या कालभैरव के नाम से पूजा जाता है।
रिताभरी चक्रवर्ती
रिताभरी चक्रवर्ती (जन्म 26 जून 1992) एक भारतीय बंगाली फिल्म अभिनेत्री और निर्माता हैं। उन्होंने टेलीविजन में पहली बार लोकप्रिय भारतीय बंगाली टेलीविजन धारावाहिक ओगो बोधु सुंदरी की महिला नायक के रूप में अपनी उपस्थिति दर्ज कराई ।  2011 में, उन्हें तोमर सगे प्रानर खेला में बड़े पर्दे पर पदार्पण करने की सूचना मिली।   बाद में फिल्म को रोक दिया गया।
चक्रवर्ती अपनी माँ फिल्म निर्माता सतरूपा सान्याल के साथ एक प्रोडक्शन हाउस चला जिसने अनु जैसी राष्ट्रीय पुरस्कार विजेता फ़िल्में और “नग्न” जैसे लोकप्रिय वीडियो का निर्माण किया है।
वर्तमान में वह चंद्रानी मोती, रूपायन ज्वैलर्स, शहनाज, राजलक्ष्मी ज्वैलर्स, बाजार कोलकाता, डॉ। पॉल की त्वचा क्लिनिक, नाकोडा हॉलमार्किंग, एएमआरआई डेंटल क्लिनिक, सनराइज मसाला, सिद्ध, पीसीओ क्लब, परिधन, औरम ज्वेलर्स, एनकोर इलेक्ट्रॉनिक्स का ब्रांड चेहरा है रिमी नायक इंडिया, रेशम शिल्पी, मानिनी, अनन्या आदि।
प्रारंभिक जीवन
रिताभरी कोलकाता में पली-बढ़ी और 15 साल की उम्र में मॉडलिंग और टेलीविजन में अपने करियर की शुरुआत की। उन्होंने अपनी स्कूली शिक्षा हरियाण विद्या मंदिर से पूरी की।  वर्ष 2011 में सीबीएसई परीक्षा में वह पूरे भारत में इतिहास और बंगाली में शीर्ष पर रहीं।  उन्होंने वर्ष 2014 में जादवपुर विश्वविद्यालय से इतिहास में स्नातक किया।  कई पत्रिकाओं और विज्ञापनों में प्रदर्शित, उसने 100 से अधिक ब्रांडों का समर्थन किया है।  वह और उनकी माँ एक गैर सरकारी संगठन “स्कॉड सोसाइटी फ़ॉर सोशल कम्युनिकेशन” चलाती हैं जो मुख्य रूप से पश्चिम बंगाल में ग्रामीण क्षेत्रों में महिलाओं के विकास पर केंद्रित है।  वह आइडियल स्कूल फॉर डेफ से जुड़ी हैं।  वह 2016 तक डॉग ओनर्स एंड लवर्स एसोसिएशन (डोला) की राजदूत थीं।
व्यवसाय
चक्रवर्ती ने बंगाली टेलीविजन धारावाहिक ओगो बोधु सुंदरी में महिला नायक की भूमिका निभाई। धारावाहिक को ससुराल गेंदा फूल के रूप में हिंदी में बनाया गया था।  2011 में, उन्होंने बड़े परदे की शुरुआत फिल्म तोमर बदले प्राण खिलाड़ी से की ।  फिल्म का निर्देशन राकेश कुमार ने किया था, जिसने ससुराल गेंदा फूल को भी निर्देशित किया था।  फिल्म की कहानी पांच पुरुषों के साथ महिला नायक के रिश्ते की पड़ताल करती है।  बाद में उन्होंने बारूद और टोबू बसंता जैसी अन्य फिल्मों में काम किया।   वह हाल ही में एक टीवी श्रृंखला, चोखर तारा तुई में अभिनय करती हुई देखी गई थी, जिसे स्टार जलशा पर प्रसारित किया गया था।  हालांकि उसने स्वास्थ्य संबंधी मुद्दों को बताते हुए धारावाहिक छोड़ दिया है।  उन्होंने गौतम हलदर के सिने नाटक "नौशोन्तिर" के लिए चारुलता (टैगोर के नोश्टोनिर का एक नाट्य रूपांतरण) का किरदार भी निभाया।  वह अक्टूबर 2014 में श्रीजीत मुखर्जी की मल्टी स्टारर फिल्म छोटुषकोन में भी दिखाई दीं।  उन्हें बिस्वरूप बिस्वास द्वारा निर्देशित एक भारतीय बंगाली ड्रामा फिल्म बावल में देखा गया था ।  उन्हें आखिरी बार ओनियो अपाला में देखा गया था जो कि 2015 में भारतीय पैनोरमा में एक आधिकारिक चयन था वह हाल ही में आयुष्मान खुराना के साथ एक संगीत वीडियो में चित्रित किया गया था जिसे ओरान सोम कहा जाता है - स्वानंद किरकिरे द्वारा लिखित और श्लोक शर्मा द्वारा निर्देशित जिसकी प्रशंसा मिली सभी क्षेत्रों से।
2017 की शुरुआत में - ऋताभरी को कल्कि कोचलिन के साथ एक लघु फिल्म में देखा गया, जिसका शीर्षक था "नग्न" जिसे उनके द्वारा निर्मित और निर्मित भी किया गया था।
उनकी पहली हिंदी फ़िल्म परी थी जो 2 मार्च 2018 को रिलीज़ हुई थी, जिसमें मुख्य भूमिका में अनुष्का शर्मा थीं।
संदर्भ
<references group="" responsive="">
दिवाकर वर्मा
दिवाकर वर्मा हिन्दी साहित्यकार तथा नवगीतकार थे।
२५ दिसम्बर १९४१ को सूकरक्षेत्र सोरों, उत्तर प्रदेश की पावन धरा पर जन्मे दिवाकर वर्मा आपातकाल में मीसाबन्दी रहे। सन १९७४ में भारतीय मजदूर संघ से जुड़े। १९७९ में भारतीय मजदूर संघ के प्रदेश मंत्री तथा बाद में प्रदेश उपाध्यक्ष रहे।
दिवाकर वर्मा की अब तक कुल ८ पुस्तकें प्रकाशित हो चुकी हैं। उनके ४ गीत संग्रह, १ गजल संग्रह, १ नाटक, १ दोहा संग्रह तथा १ मुक्त छंद कविता संग्रह।
मैथन बांध
भारतवर्ष के झारखंड प्रदेश में स्थित धनबाद से ५२ किमी दूर मैथन बांध दामोदर वैली कारपोरेशन का सबसे बड़ा जलाशय है। इसके आस-पास का सौंदर्य पर्यटकों को बरबस ही अपनी ओर आकर्षित कर लेता है। बराकर नदी के ऊपर बने इस बाँध का निर्माण बाढ़ को रोकने के लिए किया गया था। बाँध के नीचे एक पावर स्‍टेशन का भी निर्माण किया गया है, जो दक्षिण पूर्व एशिया में अपने आप में आधुनिकतम तकनीक का उदाहरण माना जाता है। इसकी परिकल्पना जवाहरलाल नेहरू ने की थी। इसके पास ही माँ कल्‍याणेश्‍वरी का एक अति प्राचीन मंदिर भी है। लगभग ६५ वर्ग कि॰मी॰ में फैले इस बाँध के पास एक झील भी है जहाँ नौकायन और आवासीय सुविधाएँ उपलब्‍ध है। इसके अतिरिक्त एक मृगदाव तथा पक्षी विहार भी है, जहाँ पर्यटक जंगल के प्राकृतिक सौन्‍दर्य तथा विभिन्‍न किस्‍म के पशु-पक्षियों को देख सकते है। १५,७१२ फीट लंबे और १६५ फीट ऊँचे इस बाँध से ६०,००० किलोवाट बिजली का उत्‍पादन होता है। वैसे य़े इलाका नक्सली प्रभावित भी हैइसलिए जाने से पहले थोड़ा सावधान
हासिल (2003 फ़िल्म)
हासिल 2003 में बनी हिन्दी भाषा की फिल्म है।
शेरवाडी, कालाढूगी तहसील
शेरवाडी, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बरोग़िल दर्रा
बरोग़िल ( Baroghil, ) या बोरोग़िल या ब्रोग़िल या ब्रोग़ोल ( Broghol,  ) हिन्दु कुश पर्वतमाला में स्थित एक पहाड़ी दर्रा है जो पाकिस्तान के ख़ैबर-पख़्तूनख़्वा प्रान्त के चित्राल क्षेत्र की मस्तुज वादी को अफ़ग़ानिस्तान के वाख़ान गलियारे से जोड़ता है। अन्य क्षेत्रीय दर्रों की तुलना में इसकी ऊँचाई कम है। साल में तीन महीने बर्फ़ग्रस्त होने से यह बन्द रहता है लेकिन बाक़ी के नौ महीने खुला होता है। यहाँ के स्थानीय निवासी वाख़ी और किर्गिज़ हैं। अफ़ग़ानिस्तान की तरफ़ बरोग़िल दर्रे के चरणों में बसे गाँव का नाम सरहद (या 'सरहद-ए-ब्रोग़िल') है। यहाँ १२,००० फ़ुट की औसत ऊँचाई पर स्थित एक आसान ढलान वाला ऊँचा मैदानी इलाक़ा है जिसे 'दश्त-ए-बरोग़िल' कहा जाता है और जिसका प्रयोग स्थानीय निवासी मवेशी चराने के लिए करते हैं।
प्राण सुख यादव
प्राण सुख यादव (1802–1888) एक सेना नायक, 1857 की क्रांति में भागीदार क्रांतिकारी तथा सिख कमांडर हरी सिंह नलवा के मित्र थे। अपने पूर्व के समय में वह सिख खालसा सेना व फ्रेंच आर्म्स की तरफ से लड़ते थे। महाराजा रणजीत सिंह के निधन के बाद उन्होने प्रथम व द्वितीय ब्रिटिश-सिख संघर्ष में भागीदारी निभाई।.
1857 की क्रांति
1857 की क्रांति में, राव तुलाराम व प्राण सुख यादव नसीब पुर के युद्ध में ब्रिटिश सेना से लड़े थे। राव तुला राम उसके बाद सैन्य सहायता हेतु रूस गए जहाँ रास्ते में ही उनकी मृत्यु हो गयी।
एरीपुरा रेजीमेंट में बगावत की खबर पाकर प्राण सुख यादव ने जोधपुर लेजियन के कमांडर से संपर्क किया व तय किया कि नारनौल में ब्रिटिश सेना से लड़ने का यही सही समय है। वह एक कुशल सेना नायक व रननीतिज्ञ थे, बहादुरी से लड़ते हुये उन्होने कर्नल गेरार्ड अपनी पसंदीदा राइफल से मार गिराया था। उन्होने जब लाल कोट पहने कर्नल पर निशाना साधा जिसके बाकी के सैनिक खाकी वर्दी में थे, पहली बार उनका निशाना चूक गया था परंतु दूसरी बार सही लगा व कर्नल गेरार्ड नारनौल में मारा गया। यद्यपि भारतीय इस लड़ाई में हार गए थे, प्राण सुख बाकी के बागियों के साथ दो-तीन साल तक छिपे रहे व बाद में अपने पैतृक गाँव अलवर (राजस्थान) जिले के निहालपुर में आकर वापस बस गए। अपने आखिरी वर्षों में वह आर्य समाज के अनुयायी बन गए थे।
हिमाचल प्रदेश विधानसभा चुनाव, 2022
हिमाचल प्रदेश विधानसभा के चुनाव अक्टूबर 2022 में प्रस्तावित है।
कृपाबाई सथ्यानाधन
कृपाबाई सथ्यानाधन (1862 – 1894) एक भारतीय लेखक थीं जिन्होंने अंग्रेजी भाषा में लिखा था।
चिकित्सा में प्रशिक्षण
भास्कर की मौत से कृपाबाई को गहरा आघात लगा और दो यूरोपीय मिशनरी महिलाओं ने उनकी पूरी जिम्मेदारी उठाई। क्लोज क्वार्टर में अंग्रेजों के साथ उनकी यह पहली मुठभेड़ थी, और जैसा कि सगुना दिखाती है कि यह एक मिश्रित अनुभव था। बाद में वह बॉम्बे शहर में बोर्डिंग स्कूल गई। वह वहां एक अमेरिकी महिला डॉक्टर से मिलीं, जिसने उन्हें दवा में दिलचस्पी दिखाई। क्रुपाबाई ने अपने पिता के मिशनरी आदर्शों को जीवन में जल्दी ही आत्मसात कर लिया था और तय किया था कि एक डॉक्टर बनकर वह अन्य महिलाओं की मदद कर सकती हैं, खासकर उन लोगों की जो पुरदाह में हैं । इस समय तक उसका स्वास्थ्य पहले से ही बिगड़ने के संकेत दिखा रहा था, इसलिए यद्यपि उसने इंग्लैंड जाने और दवा का अध्ययन करने के लिए छात्रवृत्ति जीती, लेकिन उसे जाने की अनुमति नहीं थी। हालांकि, मद्रास मेडिकल कॉलेज ने 1878 में उसे स्वीकार करने के लिए सहमति व्यक्त की, और वह रेवरेंड डब्ल्यूटी सतथियाधन के घर में एक बोर्डर बन गई, जो एक बहुत ही प्रसिद्ध ईसाई मिशनरी है। उसका शैक्षणिक प्रदर्शन शुरू से ही शानदार था, लेकिन तनाव और अधिक काम के कारण एक साल बाद उन्हें स्वास्थ्य में पहली बार टूटना पड़ा और 1879 में उन्हें अपनी बहन के पास पुणे लौटना पड़ा।
टीचिंग करियर
एक साल बाद वह मद्रास वापस आ गई, जहाँ वह रेवरेंड के बेटे सैमुअल सथ्यानाधन से मिली और दोस्ती की। 1881 में सैमुअल और क्रुपाबाई की शादी हो गई। इसके तुरंत बाद सैमुअल को ऊटाकामंड में ब्रिक्स मेमोरियल स्कूल में प्रधानाध्यापक के रूप में एक नौकरी मिल गई। ऊटाकामुंड में क्रुपाबाई ने चर्च मिशनरी सोसाइटी की मदद से मुस्लिम लड़कियों के लिए एक स्कूल शुरू किया, और उन्होंने कई अन्य महिला पाठशालाओं में भी पढ़ाया। ऊटाकामुंड एक पहाड़ी स्टेशन है जो अपनी जलवायु के लिए प्रसिद्ध है और कृपाबाई का स्वास्थ्य वहाँ ठीक रहता था। वह लिखने के लिए समय और ऊर्जा खोजने में सक्षम थी, और उन्होने प्रमुख पत्रिकाओं में बायलाइन 'एन इंडियन लेडी' के तहत लेख भी प्रकाशित किया था। तीन साल बाद दंपति राजामुंदरी चले गए, और वहाँ कृपाबाई फिर से बीमार हो गईं, इसलिए वे कुंभकोणम चले गए। उसके स्वास्थ्य की अस्थिरता के बावजूद, यह उसके लिए एक बहुत ही उत्पादक अवधि थी, और 1886 में जब वे स्थायी रूप से मद्रास लौट आए, तब तक वह एक पूर्ण-स्तरीय उपन्यास शुरू करने के लिए तैयार थी। सगुना  को 1887 और 1888 के बीच प्रतिष्ठित मद्रास क्रिश्चियन कॉलेज पत्रिका  में क्रमबद्ध किया गया था। हालाँकि, इस दौरान उसके पहले जन्मदिन तक पहुँचने से पहले ही उसके एकमात्र बच्चे की मृत्यु हो गई और वह अवसाद में डूब गई जिसके लिए उसे उपचार की आवश्यकता थी। उसके तपेदिक का निदान बॉम्बे में किया गया था लेकिन उसे इलाज से परे प्रमाणित किया गया था। यह जानकर कि उसके पास जीने के लिए बहुत कम समय है, उसने अपनी किताब कमला  पर काम करना शुरू कर दिया।|अपने ससुर के एक संस्मरण को लिखने के लिए और अपनी सास के अधूरेपन को पूरा करने के लिए उसने अपनी मृत्यु तक किताब पर लगातार काम किया|
उनकी मौत उनके प्रशंसकों के लिए एक बड़ा झटका बन गई और कुछ ही महीने बाद मद्रास मेडिकल कॉलेज में उनकी स्मृति में महिलाओं के लिए छात्रवृत्ति रखी गई और अंग्रेजी में सर्वश्रेष्ठ महिला मैट्रिकुलेशन उम्मीदवार के लिए मद्रास विश्वविद्यालय में एक स्मारक पदक स्थापित किया गया। उनके उपन्यासों को पुस्तकों के रूप में प्रकाशित किया गया और तमिल में अनुवाद किया गया।
कोटा शिवराम कारन्त
कोटा शिवराम कारन्त (अक्टूबर १०, १९०२ - दिसंबर ९, १९९७) ज्ञानपीठ पुरस्कार विजेता। वह कन्नड लेखक, यक्षगान कलाकार और फिल्म के निदेशक आदि थे। इनके द्वारा रचित एक लोक नाट्य–विवेचन यक्षगान बायलाट  के लिये उन्हें सन् १९५९ में साहित्य अकादमी पुरस्कार ([साहित्य अकादमी पुरस्कार कन्नड़|कन्नड़]]) से सम्मानित किया गया।
कला विषयक ज्ञान
अपने कला विषयक ज्ञान के बल पर शिवराम कारंत ने यक्षगान के अंतरंग में प्रवेश करने का साहस किया। कला विषयक क्षेत्र में उनका योगदान महत्त्वपूर्ण माना जाता है। शिवराम कारंत ने अपना ध्यान मानव और उसकी परिस्थिति को देखने पर केंद्रित किया। उनके कई उपन्यास एक के बाद एक प्रकाशित हुए। इससे स्पष्ट होता है कि चारों ओर के वास्तविक जीवन को उन्होंने बहुत सूक्ष्मता के साथ परखा था। सबसे अधिक वह इससे प्रभावित हुए कि बड़ी दु:खद घटनाओं के बीच भी मनुष्य की सहज जीने की इच्छा बनी रहती है।
स्वर्ण जयंती
स्वर्ण जयंती का प्रयोग पचासवीं जयंती अथवा पचासवीं वर्षगाँठ के लिये किया जाता है। उदाहरण के लिये यदि भारत देश 15 अगस्त 1947 को स्वतन्त्र हुआ तो 15 अगस्त 1997 को स्वतंत्रता प्राप्ति की स्वर्ण जयंती होगी। ध्यान देने की बात ये भी है कि इसी उदाहरण में 15 अगस्त 1997 भारत का इक्यावनवां स्वतंत्रता दिवस होगा। चूंकि जयंती घटना के एक साल बाद से प्रारम्भ होती है इसलिये ये घटना की वास्तविक सँख्या से एक कम चलती है। अंग्रेजी भाषा में इसके लिये गोल्डेन जुबली (en:Golden Jubilee) शब्द का प्रयोग होता है।
स्वर्ण जयंती वर्ष
घटना की उंचासवीं वर्षगाँठ के दिन से लेकर स्वर्ण जयंती तक चलने वाले एक वर्ष को स्वर्ण जयंती वर्ष कहा जाता है। अधिकतर समूह या संगठन जो किसी घटना का स्वर्ण जयंती वर्ष मना रहे होते हैं, वो इस पूरे वर्ष कोई न कोई आयोजन अथवा समारोह करते रहते हैं जो कि अंत में स्वर्ण जयंती के दिन सम्पन्न होते हैं।
सनेत-लंगूर पल्ला-४, यमकेश्वर तहसील
सनेत-लंगूर पल्ला-४, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
वुब्बो ऑकेल्स
वुब्बो जोहानिस ऑकेल्स (२८ मार्च १९४६ – १८ मई २०१४) यूरोपीय अंतरिक्ष अभिकरण के डच भौतिक विज्ञानी और खगोलयात्री थे। सन् १९८५ में अंतरिक्ष शटल कार्यक्रम में भाग लेकर प्रथम डच अंतरिक्ष यात्री बने। ऑकेल्स डेल्फ्ट यूनिवर्सिटी ऑफ़ टेक्नोलॉजी में एयरोस्पेस फॉर सस्टेनेबल इंजीनियरिंग एंड टेक्नोलॉजी के प्रोफेसर थे।
१९११
1911 ग्रेगोरी कैलंडर का एक साधारण वर्ष है।
रक्षा लेखा महानियंत्रक
रक्षा लेखा महानियंत्रक (Controller General of Dfence Accounts) भारत के रक्षा लेखा विभाग का नेतृत्व वित्तीय सलाहकार (रक्षा सेवा) के प्रशासनिक नियंत्रण में कार्य करते हैं। रक्षा लेखा विभाग के प्रमुख कार्य भारतीय सशस्त्र बलों (जिनमें तीनो सेनाएं शामिल हैं) से संबंधित सभी प्रकार के भुगतानों पर निगरानी करना, खातों का लेखा जोखा रखना और जांच करना है। इनमें आपूर्ति और सेवाओं के बिल और निर्माण / मरम्मत कार्यों, वेतन और भत्तों के विविध शुल्क, पेंशन, आदि के बिल शामिल हैं।
इतिहास
250 वर्ष पुराना रक्षा लेखा विभाग भारत सरकार के सबसे पुराने विभागों में से एक है। रक्षा लेखा महानियंत्रक द्वारा संचालित रक्षा लेखा विभाग वर्तमान में रक्षा लेखा सेवाओं तथा रक्षा से जुड़े अन्य संगठनों जैसे भारतीय तटरक्षक बलों, सीमा सड़क तथा कैन्टीन भंडार विभाग को वित्तीय सलाह प्रदान करने तथा उनके व्यय तथा प्राप्तियों के भुगतान, लेखांकन एवं आंतरिक लेखा परीक्षा के लिए उत्तरदायी है। रक्षा लेखा महानियंत्रक, 04 रक्षा लेखा अपर महानियंत्रकों, 19 प्रधान नियंत्रकों तथा सेना, नौसेना, वायुसेना, आयुद्ध निर्माणियों, रक्षा अनुसंधान एवं विकास संगठनों, तटरक्षक बल एवं सीमा सड़क संगठन आदि से संबंधित कार्य देखने वाले क्षेत्रीय नियंत्रकों (सेना ), प्रयोजनमूलक नियंत्रकों /एकीकृत वित्तीय सलाहकारों का कार्य देखने वाले 70 रक्षा लेखा नियंत्रक स्तर के अधिकारियों की सहायता से विभाग का संचालन करते हैं । प्रयोजनमूलक नियंत्रक सीमा सड़क संगठन, पेंशन एवं पेंशन संवितरण तथा कैन्टीन भंडार विभाग आदि जैसे विशेष संगठनों को अपनी सेवा प्रदान करते हैं
डुमरी २ गाँव, इमामगंज (गया)
डुमरी २ इमामगंज, गया, बिहार स्थित एक गाँव है।
पैराशूट रेजिमेंट
पैराशूट रेजिमेंट भारतीय सेना की हवाई (एयरबॉर्न) इंफेंट्री रेजिमेंट है। जो कुमारी कृष्णा अहीरवार को एक ट्रेनर के रूप में स्विकार करती हैं और 4 अक्टुबर 2023 को फिजिकल पास के दोरान पैरा शूट रेजिमेंट मे जॉइन कर सकती हैं
इतिहास
पहला भारतीय हवाई गठन 50वाँ पैराशूट ब्रिगेड था जो 29 अक्टूबर 1941 को बनाया गया, इसमें 151 ब्रिटिश, 152 भारतीय और 153 गोरखा पैराशूट बटालियन और अन्य समर्थक इकाइयाँ भी थीं।
रेजिमेंट की पहली हवाई कार्रवाई द्वितीय विश्व युद्ध के दौरान हुई जब एक प्रबलित(रीइंफोर्सड) गोरखा बटालियन ऑपरेशन ड्रैकुला के एक भाग में पैराशूट से 1 मई 1945 को बर्मा के हाथी प्वाइंट पर उतरी। बटालियन ने अच्छी तरह से सभी का सम्मान कमाया और हवाई युद्ध के आलोचकों सहित सभी ने इस प्रदर्शन की प्रसंशा की। भारतीय पैराशूट रेजिमेंट का 1 मार्च 1945 गठन किया गया जिसमें चार बटालियनों और स्वतंत्र कंपनियों की संख्या को बराबर मिलाया गया था।
आजादी के बाद, एयरबोर्न डिवीजन भारत की सेनाओं और हाल में गठित पाकिस्तान के बीच विभाजित की गई, भारत ने 50 वीं और 77 वीं ब्रिगेड साथ रखी जबकि पाकिस्तान 14 वें पैराशूट ब्रिगेड को ले लिया।
इनके छोटे लेकिन घटनापूर्ण अस्तित्व के दौरान अब तक रेजिमेंट की बटालियनों ने व्यापक परिचालन अनुभव और विलक्षण उपलब्धियों से अपनी पेशेवर्ता का सदैव प्रमाण दिया है। 1999 में, दस में से नौ पैराशूट बटालियनों को कारगिल में ऑपरेशन विजय में तैनात किया गया जो रेजिमेंट के परिचालन प्रोफ़ाइल की गवाही देता है। पैराशूट ब्रिगेड ने मुश्कोह घाटी घुसपैठ को साफ किया, जबकि 5 पैरा सक्रिय रूप से बटालिक क्षेत्र में कार्यरत थे, जहां इन्होंने महान साहस और दृढ़ता का प्रदर्शन किया गया था, और इन्हें थलसेनाध्यक्ष यूनिट प्रशस्ति पत्र से सम्मानित किया गया।
1 मई 1962, को पैराशूट रेजिमेंट के एक प्रशिक्षण विंग का ब्रिगेड ऑफ़ गार्ड प्रशिक्षण केन्द्र के तहत कोटा में गठन किया गया और इस तरह सीधी भर्ती व पैराशूट रेजिमेंट के लिए रंगरूटों का प्रशिक्षण शुरू कर दिया गया। रेजिमेंट ने 1961 से ही अपनी ताकत बढ़ानी शुरू कर दी। उसी समय रेजिमेंट में रंगरूटों की भर्ती बढ़ने के लिए, एक प्रशिक्षण केन्द्र को13 मार्च 1963 को अधिकृत किया गया, और भारत सरकार ने एक स्वतंत्र प्रशिक्षण केंद्र के लिए मंजूरी दे दी।
पर्वतारोहण
यह दल पर्वतारोहण में भी एक लम्बे समय से मुकाम हासिल करता रहा है। इस दल माउंट एवरेस्ट फतह करने वाले का प्रथम सफल पर्वतारोही अवतार सिंह चीमा थे।
योगी नरहरिनाथ
योगी नरहरिनाथ (1971-2059) नेपाल के आध्यात्मिक व्यक्ति थे। उन्हें नेपाल के एक साहसिक आध्यात्मिक व्यक्तित्व के रूप में जाना जाता है। वेद, वेदान्त, इतिहास, पुराणतत्त्व, पुराण जैसे अत्यंत गूढ़ विषयों को जानने वाला प्रकाण्ड विद्वान योगी आजीवन शोधार्थी पाया जाता है। उन्होंने देश-विदेश के अनेक ऐतिहासिक एवं पुरातत्व स्थलों का भ्रमण कर अध्ययन एवं शोध किया है । इसके अलावा वे एक कुशल साहित्यकार भी हैं। सिद्धहस्त आशु कवि के रूप में भी जाने जाते हैं, वे नेपाल के आध्यात्मिक व्यक्तियों में से एक हैं। संस्कृत हिंदी और नेपाली में योगी नरहरिनाथ की कुछ रचनाएँ (योगी नरहरिनाथ स्मृतिग्रंथ, 2068) : 135) प्रकाशित हैं जबकि अधिकांश अप्रकाशित हैं। एक योगी के लिए बैठना और कविता लिखना आम बात थी, जो घंटों तक काव्यात्मक संस्कृत में धाराप्रवाह प्रवचन करता था।
जन्म, बचपन और शिक्षा
योगी नरहरिनाथ का जन्म 17 फरवरी 1971 को नेपाल के मध्य-पश्चिमी विकास क्षेत्र में करनाली अंचल के कालीकोट जिले के लालू नामक गाँव में सूर्योदय के समय हुआ था। वह भारद्वाज गोत्र से संबंधित रिकसेन थापा क्षत्रिय के प्रसिद्ध कुलदीपक हैं। योगी नरहरि नाथ के बचपन का नाम बलवीर कृष्ण थापा था। बलबीरसिंह रिक्सेन थापा, जिनका अभिषेक आठ वर्ष की आयु में हुआ था, वी. नहीं। जुमला चंदननाथ मंदिर के महंत छीपरनाथ योगी से सेवानिवृत होने के बाद ही 1981 में उन्होंने अपना नाम बदलकर योगी नरहरिनाथ रख लिया।
योगी की शिखरिणी यात्रा की काव्य विशेषताएं
इस लेख का मुख्य उद्देश्य शिखरिणी यात्रा में 237 पद्य कविताओं के आलोक में योगी की काव्यात्मक विशेषताओं के साथ-साथ कालानुक्रमिक और सैद्धांतिक विशेषताओं का अध्ययन करना है।
प्रकृति पेंटिंग
प्रकृति के वर्णन के आधार पर शिखरिणी यात्रा काव्य महाकवि देवकोटा के काव्य के निकट प्रतीत होता है। देवकोटा और माधव घिमिरे को प्रकृतिप्रयोग के संबंध में स्वच्छंदवादी-यथार्थवादी कवियों के रूप में देखा जा सकता है, जबकि योगी को स्वच्छ यथार्थवादी कवि के रूप में देखा जा सकता है। अधिकांश रोमांटिक कवि प्रकृति को ध्वनि और प्रतीकों के माध्यम से चित्रित करना पसंद करते हैं; लेकिन योगी के काव्य में प्रकृति का वास्तविक रूप देखा जा सकता है। योगी के काव्य में राष्ट्रवादी स्वर भी अभिव्यक्त होता है। रोमांटिक कवि प्रकृति के सुन्दर, शांत और सौम्य रूप की ओर आकृष्ट होते हैं और उसकी प्रशंसा करते हुए अपने प्रियतम के प्रति अपने प्रेम को मिटा देते हैं, लेकिन प्रकृति के प्रति इस प्रकार का प्रेम योगी के काव्य में नहीं मिलता। योगियों के लिए सुरा, सौंदर्य और सांसारिक सुख बाधक हैं। वे सुन्दरता और कोमलता से नहीं, बल्कि कठिन संघर्ष करके लक्ष्य की ओर बढ़ रहे हैं।
राष्ट्रीयता
योगी के काव्य में राष्ट्रवाद की उग्र उद्घोषणा है। नेपाल के राष्ट्रवाद के महत्वपूर्ण पहलुओं जैसे इतिहास, भूगोल, पौराणिक कथाओं, पुरातत्व, धर्म, दर्शन, लोगों के जीवन, जानवरों, वनस्पतियों और पर्यटन स्थलों को कविता में यहाँ और वहाँ उठाया गया है। अन्य विशेषताओं की तुलना में शिहरिणी यात्रा राष्ट्रवाद से ओत-प्रोत काव्य मानी जाती है। उसमें राष्ट्रवाद डाला गया है। निःस्वार्थ भाव से राष्ट्र को समर्पित योगी द्वारा प्रस्तुत काव्य सभी के लिए पठनीय हो गया है। कविता कला, संस्कृति और आदर्शों के बारे में इस भावना के साथ बोलती है कि हम नेपालियों को पहले खुद को जानना चाहिए। हिमालय लाखों वर्षों से हमारे तकिए के रूप में खड़ा है, कई प्राकृतिक रत्नों को अपने गर्भ में लिए हुए है।
ऐतिहासिकता
इसकी ऐतिहासिकता को प्रस्तुत पुस्तक का सर्वाधिक महत्वपूर्ण पक्ष माना जा सकता है। इस कविता को ऐतिहासिक माना जा सकता है क्योंकि प्रस्तुत पुस्तक का शीर्षक ऐतिहासिक शिखरिणी यात्रा है। इतना ही नहीं, बल्कि काव्य-रचना का मुख्य उद्देश्य ऐतिहासिक और पुरातत्व विषयों पर अन्वेषण और शोध करना भी प्रतीत होता है। "हजारों-लाखों वर्षों का इतिहास और पुरातत्व, यह ऐतिहासिक 'शिखरिणी यात्रा' एक सूचना मात्र है। सिद्धि 'इतिहास प्रकाश' आदि मुद्रित और अमुद्रित ऐतिहासिक पुरातात्विक ज्ञान की सामग्री है। यहां तक कि ऐतिहासिक साहित्य भी इतिहास का एक रहस्यमय और अद्भुत स्रोत है। . . . . . यह पुरातन इतिहास का इतिहास है। । प्रस्तुत काव्य की ऐतिहासिकता एवं प्राचीनता योगी की निम्नलिखित लिखित स्वस्वीकृति से भी सिद्ध होती है-  कौन सी भाषा और लिपि थी?   कभी-कभी नीति पदों को लिखा जाता था ।   कला शिल्प पशु विश्व इतिहास प्रमुख   इति हा आशा ने सीधे पुराने करके स्वयं को महिमामंडित किया ।   कहीं उन वनवासियों को टिड्डों की कमी खल रही है   लमकाने के घर में कहीं साड़ी वदरई भी मिला था।   कहीं सूंड से जुड़े लोगों को लेकर जंगल ले जाना   शिक्षण वन आवास घने जंगल हैं ।   उपरोक्त श्लोक उदाहरण मात्र हैं। इसी तरह कविता का हर छंद प्रत्यक्ष या परोक्ष रूप से इतिहास की बात करता है, पुरातनता को भंग करता है। इसके एक-एक श्लोक, पंक्ति और शब्द से ऐतिहासिकता और पुरातत्त्व का प्रादुर्भाव हुआ है। कुल मिलाकर, चूंकि योगी स्वयं एक ऐतिहासिक और पुरातात्विक प्रतीक हैं, इसलिए कोई सवाल नहीं हो सकता है कि उनसे संबंधित कार्य और शोध ऐतिहासिक और पुरातात्विक नहीं हैं।
चित्रमय प्रस्तुति
प्रस्तुत काव्य की एक और गौरवशाली विशेषता इसकी सचित्र प्रस्तुति है। इसमें कुल 237 श्लोकों में से प्रत्येक में 115 श्लोकों की चित्रात्मक प्रस्तुति है। प्रत्येक श्लोक के शीर्ष पर एक सुंदर हस्तलिखित चित्र रखा गया है। योगी प्रभातनाथ द्वारा रचित प्रस्तुत चित्र कविता के भावों को यथार्थ रूप में व्यक्त करने में समर्थ हुए हैं। यहाँ काव्य और चित्रकला की पहचान कील और माँस जैसी मिलती है। यह एक बड़ी बात है कि 115 श्लोकों में से प्रत्येक का एक चित्रण या एक सचित्र वर्णन है। उसमें भी छांव की जगह इमोशन की बात की गई है। नेपाली कविता के इतिहास में, इस तरह के काम को 'न अतीत और न ही भविष्य' कहा जा सकता है। यदि नेपाली साहित्य के किसी वरिष्ठ आलोचक ने इस कविता को देखा होता तो यह देखा जाता कि योगी नरहरिनाथ भी प्रयोगवादी कवि के रूप में पहचाने जाते थे। लेकिन कर्मण्यवादाधिकारस्ते मा फलेषु कड़ा च ना' में विश्वास रखने वाले और देश के लिए, देश के इतिहास और संस्कृति के लिए लिखने वाले विशेषज्ञ कवि की कौन परवाह करेगा। ! इसलिए योगी को कवि मानने वाले आलोचक इतने नजर नहीं आए। 'स्वदेशो भुवन त्रयम्' नामक महान देशभक्त को कोई नहीं पहचान सका। इस पुस्तक के पृष्ठ संख्या 151 से 171 तक की कविताएँ चित्रात्मक हैं। इसका कारण है योगी का अपना कहना- आर्थिक गरीबी को नीचे की तस्वीर न देकर केवल शब्दों में प्रस्तुत किया जाता है। अग्रिम संस्करण में प्रयास करेंगे ।
एक काव्य यात्रा वृतांत
नेपाली साहित्य के इतिहास में यात्रा साहित्य का महत्वपूर्ण स्थान है। नेपाली साहित्य के इतिहास में यात्रा साहित्य का गौरवपूर्ण स्थान है। आज तक, नेपाली भाषा में लिखे गए अधिकांश यात्रा साहित्य में 'यात्रा निबंध ' शामिल हैं। 'यात्रा निबंध' को 'नियात्रा' भी कहते हैं। यहाँ 'नियम' साहित्य फल-फूल रहा है, जबकि काव्य यात्रा-साहित्य में सूखा पड़ा है। ऐसे में योगी नरहरिनाथ की 'शिखरिणी यात्रा' का आगाज हो गया है. इससे नेपाली यात्रा-साहित्य के उपवन को सजाने में काफी मदद मिली है।  यात्रा निबंधों की तुलना में 'शिखरिणी यात्रा' में कुछ भिन्न विशेषताएँ पाई जा सकती हैं। निरात्र में कहने के लिए कुछ बातें लिखनी पड़ती हैं, जबकि यात्रा काव्य सूत्रबद्ध है और थोड़े से बहुत कुछ कहने का प्रयास करता है। यात्रा कविता समय बचाती है। यह अधिक मनोरंजन प्रदान करता है इसे सुर, ताल में भी गाया जा सकता है। इसकी भाषा तार्किक के बजाय ध्वन्यात्मक है। एक अन्य विशेषता वाक्पटु भाषा का प्रयोग है। उपरोक्त विशेषताएं 'शिखरिणी यात्रा' में पाई जा सकती हैं।   'शिखरिणी यात्रा' केवल यात्रा-काव्य नहीं है। यह यात्रा चित्रों और यात्रा निबंधों की त्रिवेणी है। दूसरे शब्दों में, यह 'त्रिफला' है, तीनों शानदार आयुर्वेदिक औषधियों - हररो, बारो और आंवला का मिश्रण। नेपाली साहित्य, संस्कृति, कला, पुरातत्व, इतिहास और अन्य विषयों की जिज्ञासाओं को शांत करने के लिए इसे एक अचूक औषधि के रूप में लिया जा सकता है।   यह कविता तीन प्रकार के लोगों के लिए बहुत उपयोगी है - वे जो चित्र पसंद करते हैं, वे जो कविता पसंद करते हैं और वे जो निबंध पसंद करते हैं। इतना ही नहीं, विश्व के सभी प्रकार के भाषा-भाषियों के लिए भी यह यात्रा-काव्य लाभदायक सिद्ध होता है। यह बहुभाषी है और वास्तव में यात्रा साहित्य होना चाहिए। चित्रों की भाषा विश्व भाषा है। दुनिया भर के लोग इसे आसानी से समझ सकते हैं। इसीलिए 'यात्रा-चित्र' को बहुभाषिक कहा गया है। इसमें कुछ कविताओं को छोड़कर सभी कविताएँ नेपाली में हैं। ये कविताएँ नेपाली भाषियों के लिए हैं जबकि संस्कृत में लिखी गई कुछ कविताएँ संस्कृत विद्वानों के लिए हैं। अब बात यात्रा निबंध की। प्रत्येक श्लोक के नीचे लिखी व्याख्या हिन्दी भाषियों के लिए उपयुक्त है। इस प्रकार 'शिखरिणी यात्रा' 115 श्लोकों तक बहुभाषिक है। उपरोक्त आधार पर प्रस्तुत काव्य को अन्तर्राष्ट्रीय काव्य की श्रेणी में रखा जा सकता है। यह कहने में संकोच करने की आवश्यकता नहीं है कि वर्तमान अन्वेषणात्मक यात्रा साहित्य नेपाल में भी उतना ही प्रभावी है जितना कि विदेशों में।
राजुलगुरुवायपल्लॆ (कडप)
राजुलगुरुवायपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
फ़ॉरेस्ट पीपल्स प्रोग्राम
फ़ॉरेस्ट पीपल्स प्रोग्राम (FPP) एक वैकल्पिक दृष्टिकोण की वकालत करता है कि कैसे वनों को प्रबंधित और नियंत्रित किया जाना चाहिए, जो उन लोगों के अधिकारों के सम्मान पर आधारित है जो उन्हें सबसे अच्छी तरह से जानते हैं। FPP दक्षिण अमेरिका, अफ्रीका और एशिया में वन लोगों के साथ काम करता है, ताकि उन्हें उनके अधिकारों को सुरक्षित करने, अपने स्वयं के संगठन बनाने और सरकारों और कंपनियों के साथ बातचीत करने में मदद मिल सके कि उनकी भूमि पर आर्थिक विकास और संरक्षण कैसे प्राप्त किया जा सकता है।
वन ग्रह के कुल भूमि क्षेत्र का 31% कवर करते हैं। उनमें से 12% जैविक विविधता के संरक्षण के लिए नामित हैं और लगभग सभी बसे हुए हैं। बहुत से लोग, जो जंगलों में रहते हैं और उनके पास परंपरागत अधिकार हैं, उन्हाेने जीवन के तरीके और पारंपरिक ज्ञान विकसित किया है जो उनके वन वातावरण के अनुकूल हैं। फिर भी, वन नीतियां आमतौर पर वनों को राज्य द्वारा नियंत्रित और 'विकास' के लिए उपलब्ध खाली भूमि के रूप में मानती हैं - उपनिवेश, लॉगिंग, वृक्षारोपण, बांध, खदान, तेल के कुएं, गैस पाइपलाइन और कृषि व्यवसाय । ये अतिक्रमण अक्सर वनवासियों को उनके वन घरों से बाहर निकालने के लिए मजबूर करते हैं। वन्यजीव अभ्यारण्य स्थापित करने के लिए कई संरक्षण योजनाएँ भी वन लोगों के अधिकारों से वंचित करती हैं।
इतिहास
फ़ॉरेस्ट पीपल्स प्रोग्राम (FPP) की स्थापना 1990 में वन संकट के जवाब में की गई थी, विशेष रूप से स्वदेशी वन लोगों के संघर्षों को उनकी भूमि और आजीविका की रक्षा के लिए समर्थन देने के लिए। यह 1997 में एक गैर-सरकारी मानवाधिकार डच स्टिचिंग के रूप में पंजीकृत हुआ, और फिर बाद में, 2000 में, यूके चैरिटी, नंबर 1082158 और गारंटी द्वारा सीमित कंपनी (इंग्लैंड) के रूप में पंजीकृत हुआ।
शुरुआत में, FPP के निर्माण का ध्यान, विशेषज्ञता और संबंधों से आया था, जो कि छोटी संस्थापक टीम के पास विशिष्ट समुदायों के साथ काम करने से था, मुख्य रूप से गुयाना और दक्षिण और दक्षिण पूर्व एशिया में। वन जन कार्यक्रम एक सम्मानित और सफल संगठन के रूप में विकसित हुआ है जो अब उष्णकटिबंधीय वन बेल्ट के आसपास संचालित होता है जहां यह नीति निर्माताओं और वन लोगों के बीच की खाई को पाटने का काम करता है।। वकालत, व्यावहारिक परियोजनाओं और क्षमता निर्माण के माध्यम से, एफपीपी वन लोगों को बाहरी शक्तियों से सीधे निपटने के लिए समर्थन करता है, क्षेत्रीय, राष्ट्रीय और अंतरराष्ट्रीय स्तर पर जो उनके जीवन और भविष्य को आकार देते हैं। फ़ॉरेस्ट पीपल्स प्रोग्राम ने बढ़ते स्वदेशी लोगों के आंदोलन में योगदान दिया है, और समर्थन करना जारी रखा है, जिनकी आवाज़ विश्वव्यापी मंच पर प्रभाव और ध्यान प्राप्त कर रही है।